CELEX: 62020TA0465
Language: ro
Date: 2021-05-19 00:00:00
Title: Cauza T-465/20: Hotărârea Tribunalului din 19 mai 2021 – Ryanair/Comisia (TAP; Covid-19) („Ajutoare de stat – Piața portugheză a transportului aerian – Ajutor acordat TAP de Portugalia ca urmare a pandemiei de COVID-19 – Împrumut din partea statului – Decizie de a nu ridica obiecții – Punctul 22 din Orientările privind ajutoarele de stat pentru salvarea și restructurarea întreprinderilor aflate în dificultate – Societate care face parte dintr-un grup – Dificultăți intrinseci și care nu sunt rezultatul unei alocări arbitrare a costurilor în cadrul grupului – Dificultăți prea grave pentru a fi soluționate de către grup – Obligația de motivare – Menținerea efectelor deciziei”)

5.7.2021   
            
            
               RO
            
            
               Jurnalul Oficial al Uniunii Europene
            
            
               C 263/20
            
         
      Hotărârea Tribunalului din 19 mai 2021 – Ryanair/Comisia (TAP; Covid-19)
      (Cauza T-465/20) (1)
      
      („Ajutoare de stat - Piața portugheză a transportului aerian - Ajutor acordat TAP de Portugalia ca urmare a pandemiei de COVID-19 - Împrumut din partea statului - Decizie de a nu ridica obiecții - Punctul 22 din Orientările privind ajutoarele de stat pentru salvarea și restructurarea întreprinderilor aflate în dificultate - Societate care face parte dintr-un grup - Dificultăți intrinseci și care nu sunt rezultatul unei alocări arbitrare a costurilor în cadrul grupului - Dificultăți prea grave pentru a fi soluționate de către grup - Obligația de motivare - Menținerea efectelor deciziei”)
      (2021/C 263/27)
      Limba de procedură: engleza
      
         Părțile
      
      
         Reclamantă: Ryanair DAC (Swords, Irlanda) (reprezentanți: E. Vahida, F. C. Laprévote, S. Rating, I. G. Metaxas-Maranghidis și V. Blanc, avocați)
      
         Pârâtă: Comisia Europeană (reprezentanți: L. Flynn, V. Bottka și S. Noë, agenți)
      
         Interveniente în susținerea pârâtei: Republica Franceză (reprezentanţi: P. Dodeller și E. de Moustier, agenți), Republica Polonă (reprezentant: B. Majczyna, agent), Republica Portugheză (reprezentanţi: L. Inez Fernandes, P. Barros da Costa și S. Jaulino, agenți, asistați de N. Mimoso Ruiz, avocat)
      
         Obiectul
      
      Cerere întemeiată pe articolul 263 TFUE prin care se solicită anularea Deciziei C(2020) 3989 final a Comisiei din 10 iunie 2020 privind ajutorul de stat SA.57369 (2020/N) – COVID-19 – Portugalia – Ajutor acordat TAP
      
         Dispozitivul
      
      
                  1)
               
               
                  Anulează Decizia C(2020) 3989 final a Comisiei din 10 iunie 2020 privind ajutorul de stat SA.57369 (2020/N) – COVID-19 – Portugalia – Ajutor acordat TAP.
               
            
                  2)
               
               
                  Efectele anulării acestei decizii trebuie să fie suspendate până la adoptarea unei noi decizii de către Comisia Europeană în temeiul articolului 108 TFUE. Efectele menționate se suspendă pentru o perioadă care nu poate să depășească două luni de la data pronunțării prezentei hotărâri în cazul în care Comisia va decide să adopte această nouă decizie în temeiul articolului 108 alineatul (3) TFUE și pentru o perioadă suplimentară rezonabilă în cazul în care Comisia va decide deschiderea procedurii prevăzute la articolul 108 alineatul (2) TFUE.
               
            
                  3)
               
               
                  Comisia suportă propriile cheltuieli de judecată, precum și cheltuielile de judecată efectuate de Ryanair DAC.
               
            
                  4)
               
               
                  Republica Franceză, Republica Polonă și Republica Portugheză suportă propriile cheltuieli de judecată.
               
            
         (1)  JO C 287, 31.8.2020.